CELEX: 52000PC0856
Language: fi
Date: 2000-12-21
Title: Ehdotus: neuvoston päätös Cotonoun sopimuksen 96 artiklan mukaisen Haitin kanssa käydyn kuulemismenettelyn päättämisestä

Avis juridique important

|

52000PC0856

Ehdotus: neuvoston päätös Cotonoun sopimuksen 96 artiklan mukaisen Haitin kanssa käydyn kuulemismenettelyn päättämisestä  /* KOM/2000/0856 lopull. */  

Ehdotus: NEUVOSTON PÄÄTÖS Cotonoun sopimuksen 96 artiklan mukaisen Haitin kanssa käydyn kuulemismenettelyn päättämisestä(komission esittämä)PERUSTELUTUseiden lykkäysten jälkeen vaalit järjestettiin vihdoin 21. toukokuuta (ensimmäinen kierros) ja 9. heinäkuuta (toinen kierros). Vaaleilla valittiin 19 senaatin jäsentä, 83 edustajainhuoneen jäsentä, 133 pormestaria sekä 7 124 edustajaa paikallisiin hallintoelimiin. Amerikan maiden järjestö (OAS), jonka kansainvälinen yhteisö oli valtuuttanut vaalitarkkailijaksi, totesi ensimmäisen kierroksen äänestysprosentin korkeaksi ja äänestyksen sujuneen rauhallisesti, mutta havaitsi myös useita väärinkäytöksiä ja petoksia sekä laittoman laskutavan käyttöä senaatin paikkajaossa.Nykyinen kriisi kulminoitui juuri laittoman laskutavan käytössä; tilapäinen vaalilautakunta kieltäytyi soveltamasta vaalilaissa ja perustuslaissa vahvistettua laskutapaa senaatin paikkoja jaettaessa huolimatta OAS:n ja kansainvälisen yhteisön useista vastalauseista. Kymmenen jo ensimmäisellä kierroksella jaettua senaattorin paikkaa olisi OAS:n mukaan pitänyt viedä toiselle kierrokselle. Toimenpiteestä hyötyi entisen presidentti Aristiden puolue Lafamni Lavallas, joka sai näin senaattiin murskaenemmistön (18 kaikkiaan 19:sta jaossa olleesta paikasta).Haitin viranomaisten kieltäytyminen laskutavan asettamisesta kyseenalaiseksi yhdessä muiden OAS:n raportissa kuvattujen osatekijöiden, kuten petos- ja pelottelutapausten, CEP:n puheenjohtajan paon ja kahden sen jäsenen eroamisen kanssa kyseenalaistaa vaaliprosessin uskottavuuden ja laillisuuden.EU:n 12. heinäkuuta 2000 antamassa julkilausumassa painotetaan näitä osatekijöitä ja kiinnitetään Haitin hallituksen huomio siihen, että EU voi hyvinkin olla pakotettu muuttamaan Haitin-politiikkaansa erityisesti yhteistyön osalta, jos tilanteen korjaamiseksi ei tehdä mitään.Koska Haitin hallitus ei ole reagoinut julkilausumaan, Euroopan unionin neuvosto päätti 2.  elokuuta 2000 kutsua Cotonoun sopimuksen 96 artiklan perusteella Haitin hallituksen neuvotteluihin, joiden tarkoituksena oli tarkastella tilannetta perusteellisesti ja saada selville, mitä Haiti aikoo tehdä varmistaakseen sopimuksen 9 artiklan olennaisten tekijöiden, erityisesti demokratian periaatteiden ja oikeusvaltioperiaatteen kunnioittamisen. Neuvottelut pidettiin Brysselissä 26. syyskuuta 2000.Alustavissa päätelmissään Euroopan unioni otti huomioon Haitin viranomaisten näkemyksen mutta pahoitteli sitä, etteivät ne puolestaan ole ottaneet huomioon unionin huomautuksia ja huolta vaaliprosessin laillisuudesta.Euroopan unioni toteaa, että kumppanuussopimuksen 9 artiklassa määriteltyjä olennaisia tekijöitä ei ole noudatettu ja että se näin ollen aikoo selvittää, mitä aiheellisia toimenpiteitä se aikoo toteuttaa kumppanuussopimuksen asettamissa rajoissa erityisesti kehitysyhteistyön osalta siitäkin huolimatta, että unioni on hyvin tietoinen maan vakavasta sosioekonomisesta tilanteesta ja siitä, ettei Haitin väestöä tule asian johdosta rangaista.Alustavissa päätelmissä täsmennetään myös se, että Euroopan unioni jatkaa demokratiakehityksen seuraamista Haitissa voidakseen arvioida tilanteen kehittymistä muun muassa seuraavien presidentinvaalien järjestämisen perusteella.Käytyjen neuvottelujen johdosta ja ottaen huomioon sen, että edellinen OAS:n sovitteluyritys epäonnistui, komissio ehdottaa Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä yhteistyöpolitiikan tarkistamista seuraavin perustein:i. Kahdeksannen EKR:n toisen, arvoltaan 44,4 miljoonan euron maksuerän peruuttaminen.Haitilla oli mahdollisuus saada kahdeksannesta EKR:stä yhteensä 148 miljoonaa euroa. Ensimmäisestä 103,6 miljoonan euron maksuerästä maalle ilmoitettiin huhtikuussa 1997. Koska ensimmäistä maksuerää koskevat sitoumukset saatiin tehtyä nopeasti, EKR:n komitea antoi tammikuussa 2000 myönteisen lausunnon toisen, määrältään 44,4 miljoonan euron maksuerän myöntämisestä. Lausuntoon oli kuitenkin liitetty ehto siitä, että vaaliprosessin on oltava uskottava ja rehellinen. Koska kyseinen prosessi ja maan koko poliittinen tilanne on kehittynyt epäsuotuisasti, kehitysyhteistyöstä vastaava komissaari päätti maaliskuussa 2000 lykätä toistaiseksi jälkimmäisen maksuerän ilmoittamista.ii. Kahdeksannen EKR:n mukaisesti talousarviosta maksettavien suorien tukien sekä elintarviketurvaa koskevasta budjettikohdasta maksettavien tukien jäädyttäminen.iii. Kahdeksannen EKR:n ensimmäisen maksuerän jäljellä olevien määrien uudelleen kohdentaminen Haitin väestöä suoraan hyödyttäviin hankkeisiin, kansalaisyhteiskuntaa ja yksityissektoria vahvistaviin hankkeisiin sekä demokratisoitumista ja oikeusvaltion vahvistumista tukeviin mahdollisesti toteutettaviin hankkeisiin.iv. Euroopan komission Haitin-lähetystö huolehtii yhdeksänteen EKR:ään liittyvästä ohjelmatyöstä ja kuulee tarvittaessa Haitin hallitusta. Varojen osoittamista koskevaa ilmoitusta ei tehdä tämän päätöksen voimassaoloaikana, ellei neuvosto komission ehdotuksesta päätä toisin.Näiden toimenpiteiden voimassaolo päättyy 31. joulukuuta 2001, lukuun ottamatta kahdeksannen EKR:n toisen maksuerän peruuttamista.Komissio ja neuvosto arvioivat yhdessä tilanteen uudelleen kuuden kuukauden kuluessa. Arvioinnin perusteella edellä mainittuja toimenpiteitä on mahdollista tarkistaa ja komissio tekee neuvostolle tarvittaessa uusia ehdotuksia.PÄÄTELMÄEdellä sanotun perusteella ja Cotonoun sopimuksen, sellaisena kuin sitä AKT-EY-ministerineuvoston päätöksellä 1/2000 sovelletaan ennakolta, 9 ja 96 artiklan mukaisesti komissio pyytää neuvostoa päättämään Haitin kanssa käydyt neuvottelut ja tekemään liitteenä olevan päätöksen.Ehdotus: NEUVOSTON PÄÄTÖS Cotonoun sopimuksen 96 artiklan mukaisen Haitin kanssa käydyn kuulemismenettelyn päättämisestäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Cotonoun sopimuksen, sellaisena kuin sitä AKT-EY-ministerineuvoston päätöksellä 1/2000 sovelletaan ennakolta,ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn sisäisen sopimuksen, sellaisena kuin sitä sovelletaan väliaikaisesti jäsenvaltioiden hallitusten edustajien 18 päivänä syyskuuta 2000 tekemällä päätöksellä, ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Cotonoun sopimuksen 9 artiklassa tarkoitettuja olennaisia tekijöitä ei ole noudatettu, koska vaalilakia on rikottu.(2) Cotonoun sopimuksen 96 artiklan mukaisesti AKT-maiden ja Haitin kanssa pidettiin 26 päivänä syyskuuta 2000 neuvottelut, joiden yhteydessä Haitin viranomaiset ilmaisivat näkökantansa.(3) Demokratian periaatteet eivät edelleenkään toteudu Haitilla,ON PÄÄTTÄNYT SEURAAVAA:1 artiklaPäätetään Cotonoun sopimuksen 96 artiklan mukaisesti Haitin kanssa käydyn neuvottelut.2 artiklaToteutetaan liitteenä olevassa kirjeen luonnoksessa täsmennetyt toimenpiteet Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä.Kyseisten toimenpiteiden voimassaolo päättyy 31 päivänä joulukuuta 2001, lukuun ottamatta kahdeksannen EKR:n toisen maksuerän peruuttamista.3 artiklaTämä päätös tulee voimaan sen tekopäivänä.Tämä päätös julkaistaan Euroopan yhteisöjen virallisessa lehdessä.Tehty Brysselissä .Neuvoston puolestaPuheenjohtajaLIITELuonnos kirjeeksiHerra pääministeri,Euroopan unioni pitää Cotonoun sopimuksen 9 artiklan määräyksiä erittäin tärkeinä. Demokratian periaatteet ja oikeusvaltioperiaate, joille AKT-EU-kumppanuus rakentuu, ovat mainitun sopimuksen olennaisia tekijöitä ja näin ollen suhteidemme perusta.Tästä lähtökohdasta Euroopan unioni on seurannut tiiviisti Haitin vaaliprosessin kulkua ja on huolissaan OAS:n tarkkailuraportissa mainituista väärinkäytöksistä, erityisesti vaalilain noudattamatta jättämisestä senaattorin paikkojen täyttämisessä ensimmäisen kierroksen jälkeen.Tästä syystä Euroopan unioni ilmaisi 12. heinäkuuta 2000 antamassaan julkilausumassa huolestuneisuutensa vaaliprosessin kulusta ja pyysi kiinnittämään huomioita seurauksiin, joita nyt ilmaistun huolestuneisuuden huomiotta jättämisellä voi olla Haitin kanssa tehtävän yhteistyön alalla.Tähän liittyen Euroopan unionin neuvosto päätti 2. elokuuta 2000 kutsua Haitin ja AKT-maiden viranomaiset neuvotteluihin, jotta tilannetta voitaisiin tarkastella yksityiskohtaisesti ja etsiä keinoja sen korjaamiseksi.Kyseiset neuvottelut käytiin Brysselissä 26. syyskuuta. Niissä käsiteltiin useita perustavaa laatua olevia kysymyksiä, ja Haitin viranomaisia edustanut ulkoministeri Fritz Longchamps esitti hallituksensa näkökannan ja tilanneanalyysin.Näkemystenvaihto ei kuitenkaan edistänyt tyydyttävän ratkaisun löytämistä unionin esittämiin kysymyksiin. Näin ollen unioni teki alustavat päätelmänsä, joissa se pahoittelee sitä, ettei sen huolenaiheita ole otettu huomioon, ja joissa ehdotetaan kumppanuussopimuksessa määriteltyjen aiheellisten toimenpiteiden selvittämistä. Päätelmissä unioni myös ilmoittaa olevansa tietoinen maan vakavasta sosioekonomisesta tilanteesta ja siitä, miten tärkeää on, ettei Haitin väestöä rangaista tässä tilanteessa.Koska asiassa ei tähän mennessä ole tapahtunut uusia käänteitä, ja OAS:n apulaispääsihteeri Einaudin johtaman tarkkailutehtävän äskettäinen epäonnistuminen huomioon ottaen Euroopan unionin neuvosto on päättänyt päättää Cotonoun sopimuksen 96 artiklan mukaisesti aloitetut neuvottelut vahvistamalla 26. syyskuuta tekemänsä alustavat päätelmät. Euroopan unionin neuvosto on näin ollen päättänyt toteuttaa sopimuksen 96 artiklan 2 kohdan c alakohdassa tarkoitettuina aiheellisina toimenpiteinä seuraavat toimenpiteet:i. Kahdeksannen EKR:n toisen, määrältään 44,4 miljoonan euron suuruisen maaohjelmaa koskevan maksuerän peruuttaminen.ii. Talousarviosta maksettavien suorien tukien jäädyttäminen. Tämä koskee pääasiassa rakennesopeutus- ja elintarviketurvaohjelmia.iii. Kahdeksannen EKR:n ensimmäisen, maaohjelmaa koskevan maksuerän jäljellä olevien määrien uudelleen kohdentaminen Haitin väestöä suoraan hyödyttäviin hankkeisiin, kansalaisyhteiskuntaa ja yksityissektoria vahvistaviin hankkeisiin sekä demokratisoitumista ja oikeusvaltion vahvistumista tukeviin mahdollisesti toteutettaviin hankkeisiin.iv. Euroopan komission Haitin-lähetystö huolehtii yhdeksänteen EKR:ään liittyvästä ohjelmatyöstä ja kuulee tarvittaessa Haitin hallitusta. Varojen osoittamista koskevaa ilmoitusta ei tehdä tämän päätöksen voimassaoloaikana, ellei neuvosto komission ehdotuksesta päätä toisin.Näiden toimenpiteiden voimassaolo päättyy 31. joulukuuta 2001, lukuun ottamatta kahdeksannen EKR:n toisen maksuerän peruuttamista.Euroopan unioni haluaa ilmaista vastalauseensa siitä, ettei demokratian perusperiaatteita ole noudatettu, mutta huolehtia samalla siitä, ettei Haitin väestöä rangaista tämän vuoksi.Euroopan unioni seuraa tiiviisti demokratiakehitystä ja erityisesti vuoden loppuun suunniteltuja presidentinvaaleja. Se toistaa olevansa valmis vahvistettuun poliittiseen vuoropuheluun sekä edistämään osaltaan maan demokratisoitumista. Tähän liittyen se on valmis tarkistamaan päätöstään tilanteen kehittyessä myönteiseen suuntaan mutta varaa itselleen oikeuden toteuttaa lisätoimenpiteitä, jos tilanne ei parannu.Komission puolesta      Neuvoston puolesta